Хошу заработи 43 хил. долара на старта на Шампионските плувни серии - Водни спортове - Sportal.bg
17 януари 2020 | 16:13
Желязната лейди от Унгария заработи с $10 000 повече от втората – Раноми Кромовиджожо (Нидерландия), въпреки че не скочи в щафети и повечето пари дойдоха от трети и четвърти места в състезанието в Шенжен (Китай).
В надпреварата участват само по четирима плувци на дисциплина.
Хошу, която е звезда и в Световната купа и Международната плувна лига, стартира по традиция на най-много дисциплини – 6. Миналата година тя завърши втора в генералното класиране, прибирайки 123 хиляди долара.
В Шампионските серии участват само поканени от централа, по четирима в дисциплина, оформящи суперфинал. Звездите са актуалният олимпийски и световен първенец (както и медалистите), настоящият световен рекордьор и лидерът в световната ранглиста и победители за Световната купа.
Първият прибира 10 000 долара, вторият 8000, третият 6000, а четвъртият 5000. Шампионите при щафетите си поделят 16 000. За световен рекорд се дават 20 хиляди.